als_Latn dik_Latn sag_Latn
Në ceremoninë e ndarjes së çmimeve të “Brit Awards” triumfoi një emër shumë i njohur dhe po kaq i dashur, Ed Sheeran. Këngëtari i talentuar fitoi çmimin kryesor të mbrëmjes, atë për albumin e vitit, që ishte edhe më i shituri në Mbretërinë e Bashkuar për vitin 2014.
“Kam qenë i shqetësuar shumë për këtë album. M’u desh kohë për ta realizuar. Megjithatë, nuk mendoj se një statujë e justifikon suksesin e një njeriu” – ka thënë Sheeran.
Ai fitoi gjithashtu, çmimin “Këngëtari më i mirë mashkull”. Ndërsa çmimi analog për femra, e fitoi Paloma Faith, e cila pranoi se karriera e saj është në ngjitje.
“Më janë dashur 13 vjet dhe tani do të gëzoj pak” – është shprehur këngëtarja. Albumi i parë i saj, “A perfect contradiction”, ishte më i shituri ndër këngëtaret femra, vitin e kaluar, me 725 mijë kopje.
als_Latn als_Latn als_Latn als_Latn